Parlamentsvalget i Ungarn 2026

**Parlamentsvalget i Ungarn 2026** blir holdt 14. april 2026. Det vil være det 10. valget til Ungarns parlament (*Orszaggyules*) siden 1990.

## Utgangspunkt
Valget i 2022 resulterte i at koalisjonen mellom Fidesz og MPSZ fikk 135 representanter, Egységben Magyarországért (Forent for Ungarn) 57 representanter og Mi Hazánk Mozgalom (Bevegelsen vårt hjemland) 7 representanter.

Ungarns president Tamas Sulyok utlyste valget 13. januar 2026. Ca. 7,8 millioner stemmeberettigede ungarere skal velge 199 medlemmer av *Orszaggyules* som er navnet på Ungarns parlament. Parlamentet har ett kammer.

## Victor Orbáns politikk i perioden
Viktor Orbán har i løpet av valgperioden søkt å etablere seg som et forbilde for andre illiberalere, som for eksempel Robert Fico i Slovakia og Andrej Babiš i Tsjekkia. Dette har fått uttrykkelig og offentlig støtte fra MAGA-bevegelsen i USA.

Orbán hadde ved valget sittet ved makten som statsminister siden 2010. Ved Russlands angrep på Ukraina tok han først avstand fra denne og støttet sanksjonene. Store deler av den ungarske elite hadde opprinnelig et dårlig forhold til Russland, helt fra oppstanden i 1956. Under sin maktperiode har imidlertid Orbán i økende grad anlagt en pro-russisk holdning og vært motstander av militær hjelp til Ukraina. Han har ofte stilt seg sterkt kritisk til EU, og definert den som Ukrainas fiende.

Han gikk i perioden inn for en grunnlovsendring som skulle slå fast at det kun fantes to kjønn, menn og kvinner, og anbefalte lederne for LHBT- miljøene i Ungarn, om ikke å arrangere pride-festivaler.

Orbán lovet skattelettelser for mødre med flere barn, og gikk inn for økt lokalt selvstyre, for å sikre bevaring av ungarsk tradisjon og økonomisk selvstyre.

## Deltakende partier i valget
Ved valget i 2026 ble kun fem partier godkjent. Det var regjeringspartiet Fidesz, det moderat konservative og europavennlige Respekt og frihetspartiet (Tisza), det høyreradikale Mi Hazánk Mozgalom (Mitt hjemland-bevegelsen), det sosialliberale Demokraticus Kolalitió (DK) og satirepartiet Det ungarske tohalede hunds parti (MKKP).

Meningsmålingene før valget viste at Respekt og frihetspartiet under ledelse av Peter Magyar, var en reell kandidat til å overtak regjeringsmakten fra den koalisjonen som Fidesz ledet.

## Valgsystem

Ungarns parlament har ett kammer med 199 medlemmer og valgperioden er fire år. Av representantene blir 106 valgt i enpersons-kretser og 93 gjennom forholdstallsvalg. Velgerne får to stemmesedler, en for å velge et parti og en for å velge en kandidat.

Sperregrensen er 5 % for partier, 10 % for allianser av to partier, og 15 % for allianser som består av mer enn tre partier.

Velgere som er registrert som medlemmer av en nasjonal minoritet, stemmer tradisjonelt på sine egne lister og ikke for nasjonale partier. Minoriteter som ikke kommer inn i nasjonalforsamlingen, kan opptre i en komite for nasjonale minoriteter og sende en representant uten stemmerett til parlamentet.

Orbán fikk i 2011 endret lovens regler for flertall, og de er siden blitt kritisert. Loven legger vekt på first-past-the-post-prinsippet (simpelt flertall), og dette var til gunst for Fidesz, der dette partiet sto svakt. Grensene for valgdistriktene ble dessuten endret i favør av det ledende partiet i 2024.

## Referanser

## Eksterne lenker
*